ДОКЛАД ЗА ДЕЙНОСТТА

НА

НЧ”ИЗГРЕВ-1936”

ЗА ИЗМИНАЛАТА 2021Г.

Добре дошли на годишно- отчетно събрание на НЧ”Изгрев-1936”. През изминалата година дейността на читалището не беше съобразена с културния календар, като се има предвид епидемичната обстановка. Но въпреки всичко правихме каквото можем. Културно-масовата работа през годината беше насочена предимно към празници, бележити дати, чествания и годишнини.Въпреки намалената дейност на всички читалища през изминалата 2021г. нямаме пропусната седмица да не си измислим нещо, като при хубаво време бяхме изцяло навън.

Започваме с изминалата година:

-На 06.01 Богоявление, бяхме на морето, както винаги Катерина изкара кръста от морето.

-на 21.01-Бабин ден, отидохме на площада и се почерпихме на открито.Времето беше хубаво.

-8-ми март отпразнувахме в ресторант „Делфина”

-През април ни гостуваха от фондация „Алерия”гр.Варна, които побликуваха кратък материал за Тюленово.Много неща разказаха са селото Елена Неделчева и Донка Драганова.Бяхме на гости у Иванка Василева, която е съхранила много стари и интересни предмети от нейните родители. Всичко това беше заснето и публикувано.

-Също така през април ни гостува „Лазарска група” от с.Паскалево.Децата ни поздравиха с песните си на площад „Морски”, ние им бяхме осигурили почерпка.

-Май месец е традиционния ни общоселски сбор. 2021г.отбелязахме на 31.05 , 60г. от добиването на първия нефт, 85г. от създаването на НЧ”Изгрев-1936” и сбора на с.Тюленово.Гости на нашето тържество бяха служителите на предприятие „Нефт и газ”, г-н М.Жечев-кмет на община Шабла и много други. Също така гости ни бяха отново от фондация”

 Алерия”,голяма част от празника ни беше заснет и публикуван. Участници в нашето тържество бяха фолклорна група „Добруджанка” и детски танцов състав „Бърборино”.

-Юни месец ходихме на фестивал за” Стари градски песни”, който се проведе в комплекс Яница с.Крапец.

-Август направихме”Изгрев на пълна луна”, отново с участието на Деси Донева и Красимир Бончев.

-Август започнахме приготовления за” Празник на плодородието”, който отново не се състоя и септември си направихме импровизиран празник в Делфина с почерпка.

-Септември бяхме поканени на „Фестивал на хвърчилата”, но не само бяхме поканени ние участвахме под надслов „На баба ти хвърчилото”. Нашите Донка Драганова, Николинка Ставрева, параскева Вълкова, Розалина Михайлова, Мария Атанасова, Иванка Тодорова и Катерина Стоянова дефилираха с хвърчила и балони.

-Следва „Деня на пенсионера”.Понеже втора година общината не прави „Деня на пенсионера”, ние си направихме празник в ресторант „Тюленово”

-06.12-Никулден. По принцип Никулден е голям празник за Тюленово, няма тюленовец, който да не е рибар, но втора година заради пандемията не се провежда тържество, а специално на Никулден има голямо струпване на хора.Радослав Русев покани хората от селото на рибена чорба и на много пържена и печена риба. Празника беше отново отбелязан.

Като всяка година така беше и през изминалата с жените от селото почистваме обществените площи, за което благодарностите ни са много големи. Помолихме м.октомври и сдружението на рибарите да се включат и те почистиха лодкостоянките и наоколо.

Всяка сряда сме зависи какво е времето сме на поход, на разходка из селото, на парка с тюлените или на площад „Морски”. Желаещите да заповядат.

Настоящата 2022г.се надяваме да е малко по-различна , предвидени са мероприятия в културния календар, които да могат да се случат и в епидемична обстановка. Такава рамка-здравна, психо-социална и икономическа изисква ползването на всички ресурси и търсене на нови възможности за по-голяма обществена ангажираност и други алтернативи позволени от ЗНЧ.

На всички, които участват с ентусиазъм в читалищната дейност изказваме своето уважение и благодарност!